**ПЛАН- ПРОГРАМА ЗА РАЗВИТИЕ НА ЧИТАЛИЩНА ДЕЙНОСТ НА НЧ „НАУКА1927”   
 с. БРЕСТОВЕЦ ПРЕЗ 2023г.  
I. ВЪВЕДЕНИЕ**Програмата за развитие на читалищната дейност през 2023г. е съобразена с изискванията на чл. 26 а, ал. 2 от Закона за народните читалища.   
Изготвянето на Програмата за 2023г. цели обединяване на усилията за развитие на читалището като важна обществена институция, реализираща културната идентичност на с. Брестовец.   
Тя обобщава най-важните моменти в работата на читалището, цели и задачи, които ще спомогнат за укрепването, модернизирането и развитието му в общодостъпно и желано място за местното население.  
  
**II. ОСНОВНИ ЦЕЛИ**  
\* Развитие и укрепване на читалището, като местен общностен център с културно – просветна, информационна, социална и гражданска функции.  
\* Превръщане на НЧ „ Наука 1927” в институция, предлагаща удволетворяване на всички потребности и интереси на населението.  
\* Пълноценно използване на възможностите, които предоставя Фондация „Глобални библиотеки“ България.  
\* Развитие на професионалните умения и повишаване на квалификацията на работещите в читалището. Участие в семинари, дискусии, работни срещи по проблемите на читалищата.   
\* Поддържане и обогатяване на материалната база.  
\* Съхранението и популяризирането на българските културни традиции и нематериалното културно наследство.  
\* НЧ “Наука 1927” с.Брестовец е място за общуване и участие в различни творчески занимания и изкуства на хора от различни възрастови групи.  
\* Социално включване на хората в неравностойно положение.  
\* Подпомагане на традиционните читалищни дейности и търсене на нови съвременни форми за тяхното развитие и предаване.  
   
  
**III. БИБЛИОТЕЧНА ДЕЙНОСТ**  
Като неразделна част от читалището библиотеката активно участва в организирането на културния живот в селото.   
Дейността на библиотеката през 2023г. ще включва:  
\* Актуализиране на библиотечния фонд чрез закупуване на нова литература, дарения, кандидатстване с проект пред МК и други организации.  
\* Създаване на условия за развитие и утвърждаване на библиотеката като съвременен център за ефективно библиотечно-информационно обслужване на широк кръг потребители;

\* Организиране на мероприятия за честване на исторически събития и личности.   
\* Обособяване на тематични кътове за празници и годишнини.  
\* Насърчаване на четенето и повишаване на грамотността.  
\* Подобряване работата с читателите.  
\* Организиране на литературни четения, посещения на деца и ученици в библиотеката с цел запознаване повишаване на читателския интерес към книгата.  
\* Постоянната изложба във фоайето на читалището да се обновява със снимков материал от проведените мероприятия през годината.  
\* Включване на библиотеката в седмицата на детската книга, „Лятното четене” и националната седмица на четенето с ученици от селото и съвместно с ДГ „Лилия“.  
  
**IV. КРАЕВЕДСКА ДЕЙНОСТ** Клуб „Родознание”  
\* Предоставяне на краеведски материали на автори за различни книги, статии и дописки.  
\* Развитие на краеведската и издирвателската дейност в читалището. \* Запазване на родовата памет и съхраняване на традициите с цел предаване на нематериалното културно наследство на следващите поколения.   
\* Засилване интереса на хората към историческото минало на нашето село и родния край.  
  
**V. ХУДОЖЕСТВЕНО- ТВОРЧЕСКА ДЕЙНОСТ**Художествено-творческата дейност в читалището цели запазване и развитие на традиционните ценности на българския народ, съхранение на обичаите и традициите, както и създаване на нови традиции, породени от нуждите на местното население. Чрез тази дейност читалището ще работи за привличане на младите хора и учениците към читалищните самодейни колективи, както и за осмисляне свободното време на учениците през лятната ваканция. С изявите на читалището ще се обогати културния живот в с.Брестовец.  
В НЧ „Наука 1927” с. Брестовец през 2023г. ще действат следните колективи:  
 – Група за народни песни „Брестовчанка“   
 – Детско- юношеска фолклорна група „Брестовчанчета“  
 – Пламена Микова- индивидуален изпълнител  
 – Група за стари градски песни  
 – Група за автентичен фолклор   
 – Фолклорен състав “Луди- млади”-включващ Лазарска група, Коледарска група и юношески танцов състав.  
 – Група за изучаване на народни танци с участници на различна възраст  
Съставите към НЧ “Наука 1927” ще работят в:  
\* Пресъздаване на обичаи и празници от Културния календар.  
\* Поддържане на утвърдените форми в любителското художествено творчество и създаване на нови.  
\* Развитието,обогатяването и подновяване на репертоарите на съставите.  
  
  
  **КУЛТУРЕН КАЛЕНДАР ЗА 2023г.  
*Януари***\* 175г. от рождението на Христо Ботев- на паметника на Христо Ботев пред читалището\* Бабинден  
***Февруари***  
\*„Ден на лозаря” - празникът организираме съвместно с Кметсво с. Брестовец  
\* Поклон, Апостоле! - 150 години от гибелта на Васил Левски  
***Март***  
\* Баба Марта и Денят на самодееца   
\* Национален празник на България   
\* Денят на жената   
***Април***\*Лазаруване- лазарската група към фолклорен състав “Луди- млади” обикаля за здраве и берекет домовете на жителите на с.Брестовец.  
\* Великден- изработване на великденска украса, боядисваме яйца, месим козунак   
***Май***  
\* Празник на българската писменост 24 май - съвместно с ДГ „Лилия”с. Брестовец.   
***Юни***  
\* Ден на детето – 1 юни   
\* Денят на Ботев – 2 юни – поднасяме венци и цветя на паметника на Христо Ботев пред читалището и изнасяне на рецитал. Съвместно с Кметство с.Брестовец и ДГ “Лилия”.  
\* Еньовден – Правим изложба на билки, представя се обичаят Ладуване.  
***Юли***  
\* “Лятно четене в библиотеката”   
\* ХI - ти летен празник на с. Брестовец под надслов „Среща на родовете”  
 ***Август***\* Участия в събори и фестивали  
***Септември***   
**\*** Ден на Независимостта на България – Поднасяме венци и цветя на войнишкият паметник в с.Брестовец  
***Ноември***  
\* Ден на народните будители   
\* Ден на християнското семейство   
***Декември*  
\*** Коледна работилница за украси   
\* Коледуване- коледарската група към фолкорен състав  
 “Луди-млади” обикаля и нарича за здраве и берекет домовете на жителите на с.Брестовец.   
През цялата 2023г. ще се обособяват кътове на различна тематика, свързана с годишнини на бележити личности и събития.  
Ще се правят публикации в социалните мрежи свързани с годишнини на известни личности, различни празници и интересни материали, участия на съставите и др.   
В голяма част от мероприятията работим съвместно с   
Кметство с. Брестовец и ДГ „Лилия“ с. Брестовец.  
Съставите към НЧ „Наука 1927” с.Брестовец ще участват в международни, национални, регионални и общински фестивали, събори и надпявания- присъствено или онлайн формати.  
  
**Настоящата план- програма за дейността на читалището е отворена за нови предложения, мнения и идеи и подлежи на допълване и актуализация и е приета на заседание на Настоятелството на 21.10.2022г.**